Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Томислав Цветковски со лиценца за инспектор со сериски број 49181002, и Нена Велковска со лиценца за инспектор со сериски број A280450017 изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа Велес, со седиште на ул. ,, Нада Бутникошарова број 3, Велес, застапуван од Директорот Азиза Џини и со Записник ИП1 број 16-279 од 27.05.2022 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/20, 311/20, 163/21, 294/21 99/22) го донесе следното

**Р Е Ш Е Н И Е**

Се наредува на Азиза Џини, Директор на ЈУ Меѓуопштински центар за социјална работа Велес (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице

1. Центарот во постапката за остварување и користење на право на гарантирана минимална помош во предметот на корисникот К.A. да обезбеди изјава за користење на лични податоци во постапката за остварување на правото во согласност со член 7 став 2 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребната документација („Службен весник на Република Северна Македонија” број 109/2019, 192/2020 и 23/21).

 **Рокот за извршување на изречената инспекциска мерка изнесува 5 дена од приемот на решението**

2. Центарот да го преиспита решението број УП1 0801-1462 од 04.01.2022 година за остварување на право на гарантирана минимална помош на К.А. При преиспитувањето целосно и правилно да ја спроведе постапката и на Записникот за извршен непосреден увид во домаќинството да даде детален опис на утврдената фактичка состојба на семејството односно домаќинството на подносителот и детален опис на изложеноста на социјалниот ризик и по целосно и правилно утврдување на фактичката состојба да донесе ново решение, со кое ќе го замени претходното решение донесено во спротивност со закон или друг пропис согласно член 28 до член 40 и член 274 став 2 и став 3 од Законот и Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребната документација („Службен весник на Република Северна Македонија” број 109/2019,192/2020 и 23/21).

Соодветно на донесеното ново решение, доколку има потреба да води постапка за враќање на неосновано примени средства, спогодбено или со тужба до надлежниот суд и постапка за надомест на штета по конечноста на решението со кое престанува правото од социјална заштита, согласно член 301 и 305 од Законот.

**Рокот за извршување на изречената инспекциска мерка изнесува 5 дена од приемот на решението**

 3. Раководното или друго овластено лице во Центарот се задолжува, веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки , согласно член 334 став 4 од Законот.

 13. Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 3 од Законот за социјалната заштита, преку инспекторите за социјална заштита Томислав Цветковски со лиценца за инспектор со сериски број 49181002, и Нена Велковска со лиценца за инспектор со сериски број A280450017 изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа Велес, со седиште на ул.,, Нада Бутникошарова,,бр. 3 Велес, застапуван од Директорот Азиза Џини и состави Записник бр.16-279 од 27.05.2022 година, во кој се констатирани недостатоци и неправилности во постапката за остварување и користење на правото на гарантирана минимална помош во предметот на К.А.од Велес, по поднесена иницијатива за вонреден инспекциски надзор од анонимно лице.

Жалбата не го задржува извршувањето на решението согласно член 340 став 2 од Законот.

 Врз основа на изнесеното се одлучи како во диспозитивот на ова решение

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-279 од 27.05.2022 година

 Инспектори за социјална заштита:

 Томислав Цветковски

 Нена Велковска